Starojums

Starojums, arī radiācija (no  — ‘spīdēšana, starošana’), ir enerģijas starveida izplatīšanās, izstarošana telpā. Starojumu iedala elektromagnētiskajā starojumā, elementārdaļiņu starojumā (alfa starojums, bēta starojums), akustiskajā starojumā (ultraskaņa, seismiskie viļņi) un gravitācijas starojumā.

Starojums var rasties gan dabiski, piemēram, no Saules, Zemes vai radioaktīviem elementiem, gan mākslīgi, piemēram, medicīnā vai rūpniecībā izmantojot rentgena starus vai kodolenerģiju.

Radiācijas ietekme uz vidi un veselību ir atkarīga no tās veida un intensitātes. Piemēram, rentgenstari un gamma stari ir augstas enerģijas starojuma veidi, kas var radīt kaitējumu šūnām, savukārt dabiskā gaisma ir zemas enerģijas starojums, kas parasti ir nekaitīgs. Radiācijas izpēte un kontrole ir būtiska, lai pasargātu dzīvos organismus un izmantotu radiāciju medicīnā, enerģijas ražošanā un citās jomās drošā un kontrolētā veidā.

 Skatīt arī 
 Jonizējošais starojums

 Atsauces 

 Ārējās saites 

Kategorija:Viļņi
Kategorija:Fiziskās parādības